section_heading: Igračka karijera
paragraph_text: Ubrzo je Bayern postao jaka snaga u novoj ligi, osvojivši njemački kup 1966./67. i Kup pobjednika kupova 1967. godine. Beckenbauer je 1968./69. sezone postao kapetan momčadi i odveo ju je do prvog naslova prvaka njemačke. Započeo je eksperimentirati s obrambenom libero pozicijom, preobrativši tu poziciju i postao je jedan od najboljih libero igrača svih vremena. mini|Kaiserov dres NY Cosmosa iz 1977. godine Tijekom Beckenbauerove karijere u Bayern Münchenu, klub je osvojio tri prvenstva zaredom (1972. – 1974.), kao i tri naslova Kupa prvaka zaredom (1974. – 1976.), zbog čega je Bayern osvojio trofej na čuvanje zauvijek.